Τροποποιημένη πρόταση κανονισμού (ΕΚ) του Συμβουλίου για τροποποίηση πρότασης κανονισμού του Συμβουλίου για τη συμπλήρωση του κανονισμού (ΕΟΚ) αριθ. 2092/91 περί του βιολογικού τρόπου παραγωγής βιολογικών προϊόντων και των σχετικών ενδείξεων στα γεωργικά προϊόντα και στα είδη διατροφής, ώστε να συμπεριληφθούν τα ζωικά προϊόντα (1) (98/C 61/05) COM(97) 747 τελικό - 96/0205(CNS)

(Υποβληθείσα από την Επιτροπή σύμφωνα με το άρθρο 189 Α, παράγραφος 2 της συνθήκης ΕΚ στις 9 Ιανουαρίου 1998)

Ως απάντηση στη γνώμη που εξέδωσε το Ευρωπαϊκό Κοινοβούλιο σχετικά με την πρόταση κανονισμού του Συμβουλίου για τη συμπλήρωση του κανονισμού (ΕΟΚ) αριθ. 2092/91 (2) περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής, ώστε να συμπεριληφθούν τα ζωικά προϊόντα και σύμφωνα με το άρθρο 189 Α παράγραφος 2, της συνθήκης για την ίδρυση της Ευρωπαϊκής Κοινότητας, η Επιτροπή αποφάσισε να τροποποιήσει την ανωτέρω πρόταση ως εξής:

1. Η δεύτερη αιτιολογική σκέψη αντικαθίσταται από το ακόλουθο κείμενο:

«ότι, αυξάνεται συνεχώς η ζήτηση γεωργικών προϊόντων που παράγονται με βιολογικό τρόπο παραγωγής καθώς και το ενδιαφέρον των καταναλωτών για τα προϊόντα αυτά και ως προς τις ποσότητες και ως προς τη δυνατότητα τους να έχουν πρόσβαση σε μία όσο το δυνατόν πληρέστερη σειρά προϊόντων ποιότητας που προσφέρουν σοβαρές εγγυήσεις για το περιβάλλον με την επίτευξη διαφάνειας όσον αφορά τον τρόπο παραγωγής».

2. Η έκτη αιτιολογική σκέψη αντικαθίσταται από το ακόλουθου κείμενο:

«ότι, προκειμένου να αποφευχθεί η ρύπανση των υδάτων από τις αζωτούχες ενώσεις, οι εκμεταλλεύσεις που εφαρμόζουν βιολογικούς τρόπους παραγωγής πρέπει να διαθέτουν τη δέουσα δυνατότητα αποθήκευσης καθώς και σχέδια διασποράς των ζωικών στερεών και υγρών αποβλήτων, που να εξασφαλίζουν τη διατήρηση της περιβαλλοντικής ποιότητας του χώρου».

3. Η ακόλουθη αιτιολογική σκέψη προστίθεται μετά την έκτη αιτιολογική σκέψη:

«ότι για τη συντήρηση και την αξιοποίηση των εγκαταλελειμμένων ζωνών, ενδείκνυται όλως ιδιαιτέρως η κτηνοτροφία σύμφωνα με τους κανόνες της βιολογικής γεωργίας.»

4. Η έβδομη αιτιολογική σκέψη αντικαθίσταται από το ακόλουθο κείμενο:

«ότι θα πρέπει να προωθηθεί η όσο το δυνατό μεγαλύτερη βιοποικιλότητα και ότι η επιλογή της φυλής των ζώων πρέπει να λαμβάνει υπόψη την ικανότητά τους να προσαρμόζονται στις συνθήκες του περιβάλλοντος 7».

5. Η όγδοη αιτιολογική σκέψη αντικαθίσταται από το ακόλουθο κείμενο:

«ότι η διατροφή των ζώων πρέπει να εξασφαλίζεται με χορτονομές και ζωοτροφές οι οποίες λαμβάνονται σύμφωνα με τους κανόνες της βιολογικής γεωργίας 7».

6. Η ακόλουθη αιτιολογική σκέψη προστίθεται μετά την όγδη αιτιολογική σκέψη:

«ότι οι γενετικά τροποποιημένοι οργανισμοί (ΓΤΟ) και τα προϊόντα που παράγονται βάσει των ΓΤΟ δεν είναι σύμφωνα με τις βιολογικές μεθόδους. Ότι, προκειμένου να διασφαλιστεί η εμπιστοσύνη των καταναλωτών στη βιολογική παραγωγή, δεν πρέπει να χρησιμοποιούνται γενετικά τροποποιημένοι οργανισμοί, μέρη αυτών ή προϊόντα που παράγονται βάσει αυτών, σε προϊόντα τα οποία χαρακτηρίζονται ως βιολογικά 7».

7. Η ένατη αιτιολογική σκέψη αντικαθίσταται από το ακόλουθου κείμενο:

«ότι στις τρέχουσες συνθήκες, η κτηνοτρόφοι είναι πιθανόν να αντιμετωπίσουν δυσκολίες για τον εφοδιασμό τους με τροφές οι οποίες παράχθηκαν με βιολογική μέθοδο παραγωγής, και ότι για το λόγο αυτό είναι δυνατόν να χορηγείται προσωρινά άδεια για τη χρησιμοποίηση περιορισμένου αριθμού απλών και σύνθετων συμβατικών ζωοτροφών σε μικρές ποσότητες 7».

8. Η δέκατη αιτιολογική σκέψη αντικαθίσταται από το ακόλουθου κείμενο:

«ότι, επιπλέον, για να ικανοποιηθούν οι ανάγκες διατροφής των ζώων μπορεί να καταστεί αναγκαία η χρησιμοποίηση ορισμένων συμπληρωμάτων διατροφής και ότι πρέπει να καθορισθούν ο χαρακτήρας και οι όροι χρησιμοποίησης βιταμινών και ορισμένων ανοργάνων και οργανικών ουσιών 7».

9. Η ενδέκατη αιτιολογική σκέψη αντικαθίσταται από το ακόλουθο κείμενο:

«ότι η υγεία των ζώων πρέπει να εξασφαλίζεται καταρχήν με προληπτικά μέτρα μέσω προσαρμοσμένης επιλογής των καταλληλότερων φυλών που διαθέτουν φυσική αντίσταση στις ασθένειες, της ισορροπημένης και καλής ποιότητας διατροφής και ενός ευνοϊκού περιβάλλοντος ιδίως όσον αφορά την πυκνότητα εκτροφής, τον σταβλισμό και τη ζωοτεχνία 7 ότι πρέπει να δοθεί ιδιαίτερη προσοχή όσον αφορά τις δράσεις για την εξάλειψη ή την ελαχιστοποίηση του κινδύνου εξάπλωσης παθογόνων οργανισμών μεταξύ των εκτρεφομένων ζώων σε περίπτωση κλινικών νόσων πρέπει ωστόσο να εφαρμόζεται η θεραπεία με τη μεγαλύτερη αποτελεσματικότητα 7».

10. Η δέκατη έκτη αιτιολογική σκέψη αντικαθίσταται από το ακόλουθο κείμενο:

«ότι η βία που ασκείται επί των ζώων που δεν πρέπει να ταυτίζεται με συγκεκριμένες επεμβάσεις, εγγενείς σε ορισμένα είδη παραγωγής, καθώς και η χρησιμοποίηση ορισμένων ουσιών που προκαλούν την ανάπτυξή ή την τροποποίηση των κύκλων αναπαραγωγής των ζώων αποτελούν επεμβάσεις που είναι αντίθετες με τις αρχές της βιολογικής γεωργίας και μπορούν να μεταβάλλουν όχι μόνο τη συμπεριφορά αλλά και την ισορροπία και την υγεία των ζώων 7».

11. Η δέκατη ένατη αιτιολογική σκέψη αντικαθίσταται από το ακόλουθο κείμενο:

«ότι όλοι οι επιχειρηματίες που θέτουν σε εμπορία ζωικά προϊόντα που έχουν παραχθεί με βιολογικό τρόπο παραγωγής πρέπει να υπόκεινται σε τακτικό και εναρμονισμένο από πλευράς μεθόδων και διαδικαισιών έλεγχο που να λαμβάνει υπόψη τους ιδιαίτερους όρους παραγωγής της βιολογικής κτηνοτροφίας 7 ότι πρέπει στην εκμετάλλευση να υπάρχει δυνατότητα πρόσβασης στο μητρώο το οποίο πρέπει να αναγράφονται συστηματικά ορισμένες πληροφορίες που αφορούν τις εισόδους και τις εξόδους των ζώων από την εκμετάλλευση καθώς και τις εφαρμοζόμενες θεραπείες των ζώων 7»

12. Το άρθρο 1, σημείο 2 αντικαθίσταται από τα ακόλουθα κείμενα:

«2. Το άρθρο 1, παράγραφος 2 αντικαθίσταται από το ακόλουθο κείμενο:

Κατά παρέκκλιση από το άρθρο 1, παράγραφος 1, σημείο β) εφόσον οι λεπτομερείς κανόνες παραγωγής δεν καθορίζονται στο παράρτημα I του κανονισμού 2092/91 για ορισμένα είδη ζώων, εφαρμόζονται οι κανόνες που προβλέπονται όσον αφορά τη σήμανση στο άρθρο 5 και όσον αφορά τον έλεγχο στα άρθρα 8 και 9 του παρόντος κανονισμού, σε αναμονή περίληψης των εν λόγω λεπτομερών κανόνων παραγωγής.».

13. Η ακόλουθη νέα παράγραφος προστίθεται μετά το άρθρο 1 σημείο 2:

«2α. Η εισαγωγή του άρθρου 2 αντικαθίσταται από το ακόλουθο κείμενο:

Για τους σκοπούς του παρόντος κανονισμού, ένα προϊόν θεωρείται ότι φέρει ενδείξεις που αναφέρονται στον βιολογικό τρόπο παραγωγής όταν στη σήμανση, τη διαφήμιση ή τα εμπορικά έγγραφα, το προϊόν ή τα συστατικά του χαρακτηρίζονται από τις ενδείξεις που χρησιμοποιούνται σε κάθε κράτος μέλος και επιτρέπουν στον αγοραστή να συμπεραίνει ότι το προϊόν ή τα συστατικά του παρήχθησαν σύμφωνα με τους κανόνες παραγωγής που αναφέρονται στο άρθρο 6 και, ειδικότερα με τους εξής όρους, ή με τα χρησιμοποιούμενα υποκοριστικά τους, εφόσον οι εν λόγω όροι δεν εφαρμόζονται σε γεωργικά προϊόντα που περιέχονται σε τρόφιμα ή δεν παρουσιάζουν προφανώς καμία σχέση με τον τρόπο παραγωγής.

2β. Στο τέλος του άρθρου 4 προστίθενται οι εξής ορισμοί:

11. Η ζωική παραγωγή αφορά το σύνολο της παραγωγής χερσαίων ή υδρόβιων ζώων (σε γλυκό, υφάλμυρο νερό), είτε οικόστιων είτε όχι, αποκλειόμενων των προϊόντων θήρας και αλιείας.

12. Γενετικά τροποποιημένοι οργανισμοί θεωρούνται οι οργανισμοί που ορίζονται στο άρθρο 2 της οδηγίας της 23ης Απριλίου 1990, για την σκόπιμη ελευθέρωση γενετικώς τροποποιημένων οργανισμών στο περιβάλλον (*).

(*) ΕΕ L 117 της 8.5.1990, σ. 15.

2γ. Στο άρθρο 5, παράγραφος 3, προστίθεται το ακόλουθο εδάφιο μετά το εδάφιο ζ):

η) Το προϊόν δεν περιέχει γενετικά τροποποιημένους οργανισμούς ή/και προϊόντα που παράγονται βάσει γενετικά τροποποιημένων οργανισμών.».

14. Το άρθρο 1, σημείο 3, αντικαθίσταται από το ακόλουθο κείμενο:

«Το άρθρο 5, παράγραφος 5, στοιχείο β) αντικαθίσταται από το ακόλουθο κείμενο:

β) για τα φυτικά προϊόντα, θα έχει τηρηθεί περίοδος μετατροπής τουλάχιστον 12 μηνών πριν από την εσοδεία 7».

15. Τα ακόλουθα νέα σημεία προστίθενται μετά το άρθρο 1, σημείο 3:

«3α. Το άρθρο 5, παράγραφος 5, στοιχείο δ) αντικαθίσταται από το ακόλουθο κείμενο:

δ) Το προϊόν περιέχει μόνο ένα συστατικό γεωργικής προελεύσεως.

3β. Στο άρθρο 5, παράγραφος 5, το ακόλουθο εδάφιο προστίθεται μετά το εδάφιο ε):

στ) το προϊόν δεν περιέχει γενετικά τροποποιημένους οργανισμους ή/και προϊόντα που παράγονται βάσει των οργανισμών αυτών.

3γ. Στο άρθρο 5, παράγραφος 5α, το ακόλουθο εδάφιο προστίθεται μετά το εδάφιο η):

ι) το προϊόν δεν περιέχει γενετικά τροποποιημένους οργανισμούς ή/και προϊόντα που παράγονται βάσει των οργανισμών αυτών.»

16. Το ακόλουθο νέο σημείο προστίθεται στο άρθρο 1, σημείο 4:

«4α. Η ακόλουθη παράγραφος προστίθεται μετά το άρθρο 6, παράγραφος 1 στοιχείο γ):

δ) γενετικά τροποποιημένοι οργανισμοί και προϊόντα που παράγονται βάσει αυτών δεν πρέπει να χρησιμοποιούνται».

17. Το άρθρο 1, σημείο 5 αντικαθίσταται από το ακόλουθο κείμενο:

«5. Στο άρθρο 7, παράγραφος 1, στοιχείο α), η εισαγωγική πρόταση "εάν χρησιμοποιούνται για την καταπολέμηση βλαβερών οργανισμών και ασθενειών των φυτών" συμπληρώνεται με τη φράση "ή για τον καθαρισμό και την απολύμανση των εγκαταστάσεων και των χώρων εκτροφής".

Στη δεύτερη περίπτωση, οι λέξεις "την καλλιέργεια ή τα προϊόντα της καλλιέργειας" αντικαθίστανται από τις λέξεις "την καλλιέργεια, τα προϊόντα καλλιέργειας ή τα ζώα και τα ζωικά προϊόντα".».

18. Το άρθρο 1 σημείο 6 αντικαθίσταται από το ακόλουθο κείμενο:

«Η ακόλουθη νέα παράγραφος προστίθεται με το άρθρο 7, παράγραφος 1α:

1β. Για τη διατροφή των ζώων είναι δυνατό να συμπεριληφθούν, στον κατάλογο των ζωοτροφών και στον κατάλογο των συμπληρωματικών προϊόντων του παραρτήματος II, συμπληρωματικά προϊόντα τα οποία δεν έχουν παραχθεί σύμφωνα με τους κανόνες της βιολογικής παραγωγής, υπό τον όρο ότι πληρούνται οι ακόλουθοι όροι:

α) σε περίπτωση που χρησιμοποιούνται συμβατικές ζωοτροφές, αυτές πρέπει να εξασφαλίζουν την ισορροπημένη διατροφή των ζώων που να ανταποκρίνεται στις απαιτήσεις της διατροφής τους και να διατίθενται σε επαρκείς ποσότητες στην Κοινότητα με τη μορφή που πληροί τους κανόνες οι οποίοι απαριθμούνται στο άρθρο 6 7

β) όσον αφορά τα είδη συμπληρωματικής διατροφής

- πρέπει να είναι αναγκαία για τις ειδικές απαιτήσεις της διατροφής των ζώων 7

- πρέπει να είναι φυσικής προέλευσης, ή, ελλείψει αυτού, συνθετικά με την ίδια μορφή όπως τα φυσικά προϊόντα 7

- πρέπει να έχουν παραχθεί χωρίς τη χρήση γενετικά τροποποιημένων οργανισμών.»

19. Το ακόλουθο νέο σημείο προστίθεται μετά το άρθρο 1, σημείο 6:

«6α. Στο άρθρο 9 προστίθεται η ακόλουθη παράγραφος μετά την παράγραφο 11:

12. για τα είδη ζωικής παραγωγής, με την επιφύλαξη των διατάξεων του παραρτήματος ΙΙΙ, τα κράτη μέλη μεριμνούν ώστε οι έλεγχοι να αφορούν όλα τα στάδια της παραγωγής, τη σφαγή, τον τεμαχισμό, τους ενδεχόμενους μετασχηματισμούς και την εμπορία, καταλήγοντας έως την πώληση στον καταναλωτή, έτσι ώστε να διασφαλίζεται ο εντοπισμός της προέλευσης των ζωικών προϊόντων στην εμπορική αλυσίδα. Ενημερώνουν τα κράτη μέλη και την Επιτροπή για την έκθεση εποπτείας που προβλέπεται στο άρθρο 15, καθώς και για τα μέτρα που έχουν ληφθεί και την παρακολούθησή τους.»

20. Το ακόλουθο νέο σημείο προστίθεται μετά το άρθρο 1, σημείο 7α:

«7β. Προστίθεται το νέο άρθρο 15α μετά το άρθρο 15:

Άρθρο 15α

Όσον αφορά τα μέτρα που θεσπίζονται στον παρόντα κανονισμό, ιδίως αυτά, που πρέπει να εφαρμοσθούν για την επίτευξη των στόχων των άρθρων 9 και 11, καθώς και των παραρτημάτων τεχνικής φύσεως, διατίθενται κατ' έτος, στο πλαίσιο της δημοσιονομικής διαδικασίας, οι απαραίτητες πιστώσεις.»

21. Το άρθρο 1, σημείο 8, αντικαθίσταται από το ακόλουθο κείμενο:

«Τα παραρτήματα I, II, III και VI τροποποιούνται σύμφωνα με το παράρτημα του παρόντος κανονισμού.»

22. Το άρθρο 2, πρώτο εδάφιο αντικαθίσταται από το ακόλουθο κείμενο:

«Ο παρών κανονισμός αρχίζει να ισχύει δώδεκα μήνες, και το παράρτημα I, τμήμα ΙΙ, παράγραφος 6, 36 μήνες, μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.»

23. Παράρτημα, σημείο 2, το τμήμα 1, Γενικές αρχές, στο οποίο προστίθεται το μέρος ΙΙ «Ζώα και ζωικά προϊόντα» τροποποιείται ως εξής:

23.1. Η ακόλουθη περίπτωση παρεμβάλλεται πριν από την πρώτη περίπτωση:

«Το τμήμα 1 έως 6 του παρόντος μέρους ΙΙ του παραρτήματος Ι καλύπτουν τα ακόλουθα είδη: βοοειδή (περιλαμβάνονται οι βούβαλοι, και οι βίσωνες) χοίροι αιγοπρόβατα, κατοικίδια μονόχηλα, πουλερικά.»

23.2. Η δεύτερη περίπτωση αντικαθίσταται από το ακόλουθο κείμενο:

«Για να θεωρούνται προϊόντα βιολογικής κτηνοτροφίας τα προϊόντα που προορίζονται για διατροφή ανθρώπων ή ζώων πρέπει να εκτρέφονται με φυτικά ή/και ζωικά προϊόντα τα οποία λαμβάνονται σύμφωνα με τις αρχές του βιολογικού τρόπου παραγωγής. Πρέπει να εκτρέφονται σύμφωνα με τους κανόνες που καθορίζονται στο παρόν παράρτημα και να τρέφονται κατά προτίμηση με τροφές που προέρχονται από την εκμετάλλευση.»

23.3. Η τρίτη περίπτωση αντικαθίσταται από το ακόλουθο κείμενο:

«Η ζωική παραγωγή πρέπει να συμβάλει στην εξασφάλιση της ισορροπίας των γεωργικών συστημάτων παραγωγής ικανοποιώντας τις ανάγκες του εδάφους σε οργανικές ουσίες και σε θρεπτικά στοιχεία. Συμβάλλουν στη δημιουργία και στη διατήρηση ισόρροπων σχέσεων μεταξύ εδάφους - φυτών, φυτών-ζώων και ζώων-εδάφους.

Μέσω της χρησιμοποίησης των ανανεώσιμων φυσικών πόρων (απόβλητα κτηνοτροφίας, καλλιέργειες οσπρίων, κτηνοτροφικές καλλιέργειες), το σύστημα πολυκαλλιέργειας-κτηνοτροφίας διασφαλίζει τη διατήρηση και τη βελτίωση των εδαφών μακροπρόθεσμα και την ανάπτυξη αειφόρου γεωργίας.»

23.4. Η πέμπτη περίπτωση αντικαθίσταται από το ακόλουθο κείμενο:

«Κατά την επιλογή των φυλών πρέπει να λαμβάνονται υπόψη οι ανάγκες της παραγωγής και ιδίως, η ικανότητα των εν λόγω ζωών και προσαρμόζονται στις συνθήκες του περιβάλλοντος η ζωντάνια και η ανθεκτικότητά τους και στις νόσους, η δε προτίμηση να δίδεται στις αυτόχθονες φυλές.»

23.5. Η έκτη περίπτωση αντικαθίσταται από το ακόλουθο κείμενο:

«Το πλαίσιο διαβίωσης "των ζώων" πρέπει να καθορίζεται κατά τρόπο ώστε τα ζώα να διαθέτουν επαρκή υπαίθριο χώρο και ελευθερία κίνησης που να αρμόζει στην ειδική συμπεριφορά του κάθε είδους. Οι στάβλοι πρέπει να διαθέτουν εξαερισμό, φυσικό φωτισμό και να εξασφαλίζουν επαρκή άνεση για τα ζώα, ανάλογα με τα ειδικά χαρακτηριστικά και με επαρκή στρωμνή ή αχυροστρωμνή. Για κάθε είδος πρέπει να καθοριστούν ειδικοί κανόνες όσον αφορά τη μέγιστη πυκνότητα εκτροφής.»

23.6. Η έβδομη περίπτωση αντικαθίσταται από το ακόλουθο κείμενο:

«Οι αρχές που αφορούν την επιλογή των φυλών, τη διατροφή και το πλαίσιο διαβίωσης, πρέπει να συμβάλλουν στον έλεγχο των υγειονομικών προβλημάτων με τρόπο που η διαχείριση της υγείας των ζώων να πραγματοποιείται σε κατ' εξοχή προληπτικό πλαίσιο. Παρά ταύτα, σε περίπτωση που ασθενεί ένα ζώο και εφόσον κρίνεται απαραίτητο, είναι δυνατόν να εφαρμοσθεί αλληλοπαθητική αγωγή υπό την επίβλεψη κτηνιάτρου.»

23.7. Η όγδοη περίπτωση αντικαθίσταται από το ακόλουθο κείμενο:

«Η βιολογική κτηνοτροφία είναι δραστηριότητα που συνδέεται με το έδαφος. Εκτός από εξαιρετικές περιπτώσεις, τα ζώα πρέπει να έχουν στη διάθεσή τους χώρο άσκησης ή υπαίθριο χώρο και ο αριθμός των ζώων ανά μονάδα επιφανείας περιορίζεται με τρόπο που να εξασφαλίζει ολοκληρωμένη διαχείριση των προϊόντων ζωικής και φυτικής παραγωγής στην εκμετάλλευση και να αποτρέπει κάθε μορφή ρύπανσης, ιδίως του εδάφους αλλά και των επιφανειακών και υπόγειων υδάτων. Το μέγεθος του ζωικού κεφαλαίου δεν θα εξαρτάται άμεσα από τις διαθέσιμες εκτάσεις για τη διασπορά των λυμάτων κτηνοτροφίας, και την ενδεχόμενη χρήση άλλων οργανικών λιπασμάτων, ώστε να αποτρέπεται κάθε βλαβερή επίπτωση στο περιβάλλον. Η συνολική πυκνότητα των ζώων στην εκμετάλλευση δεν είναι δυνατό να υπερβαίνει στι 2 μονάδες χονδρών ζώων (ΜΧΖ) ανά εκτάριο χρησιμοποιούμενης αγροτικής έκτασης. Στην περίπτωση της διασποράς άλλων οργανικών λιπασμάτων, η συνολική πυκνότητα ζώων μειώνεται κατά τρόπο ώστε να μην υπερβαίνει συνολική δημιουργία αζώτου ίση με 170 kg N ανά εκτάριο χρησιμοποιούμενης αγροτικής έκτασης, τιμή που προβλέπεται από την οδηγία 91/676/ΕΟΚ για τα νιτρικά άλατα.

Στο παράρτημα VII παρατίθενται οι συντελεστές μετατροπής σε μονάδες χονδρών ζώων για τις διάφορες κατηγορίες ζώων. Σε περίπτωση υπέρβασης των εν λόγω δεικτών πυκνότητας, (ή των εν λόγω δόσεων διασποράς του αζώτου) ο αρμόδιος οργανισμός ή η αρχή ελέγχου μπορούν να επιτρέψουν δυνατότητα εξαίρεσης, υπό την προϋπόθεση ότι ο παραγωγός είναι σε θέση να αιτιολογήσει ένα σχέδιο διασποράς χρησιμοποιώντας συμπληρωματικές διαθέσιμες εκτάσεις σε άλλες εκμεταλλεύσεις σε τοπικό ή περιφερειακό επίπεδο, με τις οποίες υπάρχει συνεργασία σε τακτική βάση. Οι εκτάσεις αυτές θα πρέπει να αποτελούν αντικείμενο συμβατικής δέσμευσης των ενδιαφερομένων γεωργών και δεν θα είναι δυνατό να επιβαρύνονται σε καμία άλλη ποσότητα αποβλήτων κτηνοτροφίας. Σε περίπτωση κινδύνου εκτεταμένης ρύπανσης ο οργανισμός ή η αρχή ελέγχου θα μπορεί να καθορίζει ανώτατους δείκτες πυκνότητας κατώτερους από δύο ΜΖΧ χρησιμοποιούμενης αγροτικής έκτασης προκειμένου να εξασφαλίσει τη διατήρηση της ποιότητας του περιβάλλοντος χώρου.»

23.8. Η δέκατη περίπτωση αντικαθίσταται από το ακόλουθο κείμενο:

«Στη βιολογική κτηνοτροφία, η αναπαραγωγή πρέπει καταρχήν να είναι φυσική. Ωστόσο, επιτρέπεται η τεχνητή γονιμοποίηση. Αντίθετα, απαγορεύονται η εμφύτευση εμβρύου καθώς και η χρησιμοποίηση ορμονών για τον έλεγχο της ωορρηξίας, εκτός αν πρόκειται για κτηνιατρική αγωγή ενός συγκεκριμένου ζώου.

Κατά παρέκκλιση, και κατόπιν ενημέρωσης της αρχής ή του οργανισμού ελέγχου, στην εκτροφή αιγοπροβάτων για γαλακτοπαραγωγή, δύναται να επιτραπεί ο συγχρονισμός των περιόδων οίστρου, με χρήση μη ενέσιμων στεροειδών, για υγειονομικούς λόγους που συνδέονται με τους κριούς ή τους τράγους, υπό τον όρο ότι τούτο θα συμβαίνει εντός της φυσιολογικής περιόδου αναπαραγωγής της επιλεγείσας φυλής και σε υποχρεωτικές αγωγές βάσει της σχετικής νομοθεσίας.»

23.9. Η ενδέκατη περίπτωση αντικαθίσταται από το ακόλουθο κείμενο:

«Επεμβάσεις στα ζώα όπως η τοποθέτηση ελαστικού στην ουρά των προβάτων, η κοπή της ουράς, η εξαγωγή οδόντων, ο ευνουχισμός, η αποκοπή των κρεάτων, η κοπή του ράμφους, η κοπή των πτερών των βασιλισσών, μελισσών, δεν είναι δυνατόν να πραγματοποιούνται συστηματικά στη βιολογική γεωργία. Εντούτοις, η αρμόδια αρχή ή ο οργανισμός ελέγχου μπορούν να επιτρέπουν ορισμένες από αυτές τις πρακτικές για λόγους ασφαλείας ή αν οι πρακτικές αυτές αποσκοπούν στη βελτίωση της υγείας της διαβίωσης ή της υγιεινής των ζώων.

Για τη διατήρηση της ποιότητας των προϊόντων και των παραδοσιακών πρακτικών παραγωγής (χοίροι για αλαντικά, βόδια, καπόνια κ.λπ.) επιτρέπεται ο ευνουχισμός. Οι ακρωτηριασμοί αυτοί πρέπει να πραγματοποιούνται από ειδικευμένο προσωπικό ώστε να μην προκαλούν πόνο στα ζώα.»

23.10. Η δωδέκατη περίπτωση αντικαθίσταται από το ακόλουθο κείμενο:

«Η μεταφορά των ζώων πρέπει να πραγματοποιείται με τρόπο που να περιορίζει το άγχος των ζώων σύμφωνα με τις ισχύουσες διατάξεις και να έχει όσο το δυνατόν μικρότερη διάρκεια. Η φόρτωση και η εκφόρτωση πρέπει να πραγματοποιούνται με προσοχή και απαγορεύεται η χρησιμοποίηση αλλοπαθητικών ηρεμιστικών κατά τη μεταφορά. Σε κάθε περίπτωση πρέπει να εφαρμόζονται οι εθνικές ή κοινοτικές διατάξεις στον τομέα αυτό.»

23.11. Η 13η περίπτωση αντικαθίσταται από:

«Κατά το στάδιο της οδήγησης των ζώων στο σφαγείο και κατά τη σφραγή η μεταχειρισή τους πρέπει να γίνεται με τέτοιο τρόπο ώστε το άγχος τους να περιορίζεται στο ελάχιστο. Τα ζώα πρέπει να ταυτοποιούνται και να διαχωρίζονται σε παρτίδες από άλλα ζώα συμβατικής εκτροφής. Πρέπει να λαμβάνεται μέριμνα ώστε να εξασφαλίζονται εγγυήσεις για τη δυνατότητα εντοπισμού της προέλευσης των σφαγίων και των ζωικών προϊόντων που προέρχονται από σφαγή, τεμαχισμό και επεξεργασία.»

24. Στο παράρτημα, σημείο 2, τμήμα 2, Προέλευση των ζώων, το παρεμβαλλόμενο μέρος ΙΙ (Ζώα και ζωικά προϊόντα), τροποποιείται ως εξής:

24.1. Η δεύτερη παράγραφος αντικαθίσταται από:

«Για να συμπληρωθεί η φυσική ανάπτυξη και να διασφαλισθεί η ανανέωση του ζωικού κεφαλαίου μπορούν να εισαχθούν από εκμεταλλεύσεις συμβατικής κτηνοτροφίας, το χρόνο, 10 % το πολύ του ζωικού κεφαλαίου ενήλικων βοοειδών ή ιπποειδών και 20 % του ζωικού κεφαλαίου ενήλικων αιγοπροβάτων, θηλυκά (άτοκα) ζώα τα οποία δεν έχουν ακόμη ενηλικιωθεί.»

24.2. Η τέταρτη παράγραφος αντικαθίσταται από:

«Κατά παρέκκλιση, όταν γίνεται συγκρότηση, για πρώτη φορά, αγέλης και σμήνους και δεν υπάρχει διαθέσιμος ικανοποιητικός αριθμός ζώων βιολογικής εκτροφής, μπορούν να εισαχθούν σε εκμεταλλεύσεις βιολογικής κτηνοτροφίας ζώα προερχόμενα από συμβατική εκτροφή εφόσον πληρούνται οι ακόλουθοι όροι:

- οι όρνιθες ωοπαραγωγής πρέπει να είναι ηλικίας μικρότερης των 18 εβδομάδων 7

- τα κοτόπουλα κρεατοπαραγωγής πρέπει να είναι ηλικίας μικρότερης των 3 ημερών κατά τη στιγμή που εγκαταλείπουν την εκμετάλλευση στην οποία γεννήθηκαν 7

- οι μόσχοι πρέπει να είναι ηλικίας μικρότερης των 4 εβδομάδων 7

- οι βούβαλοι πρέπει να είναι ηλικίας μικρότερης των 12 εβδομάδων 7

- τα αμνοειρίφια πρέπει να είναι ηλικίας μικρότερης των 4 εβδομάδων 7

- τα χοιρίδια πρέπει να έχουν εκτραφεί βιολογικώς μετά τον απογαλακτισμό και να έχουν βάρος μικρότερο των 20 kg»

24.3. Η έβδομη παράγραφος αντικαθίσταται από:

«Όσον αφορά όλα τα ζώα που προέρχονται από εκμεταλλεύσεις συμβατικής κτηνοτροφίας, πρέπει να δίδεται ιδιαίτερη προσοχή στους κανόνες υγείας των ζώων 7 η αρχή ή ο οργανισμός ελέγχου επιτρέπεται να εφαρμόσει ειδικά μέτρα όπως είναι η ταχεία μαζική εξέταση, ανάλογα με τις τοπικώς επικρατούσες συνθήκες και να επιβάλλει περίοδο απομόνωσης:»

24.4. Το όγδοο εδάφιο διαγράφεται.

25. Παράρτημα σημείο 2, τμήμα 3, περίοδοι μετατροπής, στο παρεμβαλλόμενο μέρος ΙΙ (Ζώα και ζωικά προϊόντα) τροποποιείται ως εξής:

25.1. Η τρίτη παράγραφος αντικαθίσταται από:

«Κατά τη μετατροπή μιας εκμετάλλευσης, ολόκληρη η περιοχή της μονάδας παραγωγής που χρησιμοποιείται για ζωοτροφές πρέπει να συμφωνεί με τους κανόνες της βιολογικής γεωργίας. Για τους βοσκότοπους και τις κτηνοτροφικές καλλιέργειες πρέπει να έχει παρέλθει η συνήθης περίοδος μετατροπής των δύο ετών. Η αρχή ελέγχου, με την έγκριση της αρμόδιας αρχής, αποφασίζει για την παράταση ή τη μείωση της εν λόγω περιόδου, ανάλογα με την προηγούμενη χρήση των αγροτεμαχίων. Εάν η μετατροπή πραγματοποιηθεί για ολόκληρη την εκμετάλλευση, για ταυτόχρονη γεωργική και κτηνοτροφική παραγωγή, η συνολική περίοδος μετατροπής πρέπει να μειωθεί σε 24 μήνες.»

25.2. Η τέταρτη παράγραφος αντικαθίσταται από:

«Εάν τα ζωικά προϊόντα πρόκειται να πωληθούν ως προϊόντα βιολογικής γεωργίας, οι κτηνοτροφικές εκμεταλλεύσεις που έχουν διέλθει περίοδο μετατροπής πρέπει να συμφωνούν με τους κανόνες που καθορίζονται στο παρόν παράρτημα, ιδίως σε ό,τι αφορά τη διατροφή, την υγεία των ζώων, και τον ενσταβλισμό τους επί τουλάχιστον:

- 12 μήνες για τα βοοειδή και τα ιπποειδή κρεατοπαραγωγής,

- 6 μήνες στην περίπτωση των μηρυκαστικών, των χοίρων και των πουλερικών κρεατοπαραγωγής, που έχουν εισαχθεί στην εκμετάλλευση σε ηλικία μεγαλύτερη των τριών ημερών,

- 6 μήνες για τα ζώα γαλακτοπαραγωγής,

- 10 εβδομάδες στην περίπτωση της παραγωγής αβγών.»

25.3. Η έκτη παράγραφος διαγράφεται.

26. Παράρτημα, σημείο 2, τμήμα 4, διατροφή, στο παρεμβαλλόμενο μέρος ΙΙ (Ζώα και ζωικά προϊόντα), τροποποιείται ως εξής:

26.1. Η πρώτη περίπτωση, τρίτο εδάφιο αντικαθίσταται από:

«Η διατροφή αυτού του είδους έχει ως στόχο να εξασφαλίσει την ποιοτική παραγωγή μάλλον παρά τη μέγιστη δυνατή ανάπτυξη, ενώ πληρούνται οι επισιτιστικές ανάγκες των ζώων στα διάφορα στάδια της ανάπτυξής τους. Κατά παρέκκλιση, επιτρέπονται οι παραδοσιακές πρακτικές πάχυνσης εφόσον είναι αντιστρέψιμες σε οποιαδήποτε στάδιο της διαδικασίας εκτροφής.»

26.2. Η πρώτη περίπτωση, στο τέταρτο εδάφιο αντικαθίσταται από:

«Κατά παρέκκλιση για μεταβατική περίοδο, που λήγει πέντε έτη μετά τη θέσπιση του παρόντος κανονισμού, οι αρχές και οι οργανισμοί ελέγχου δύνανται να χορηγήσουν έγκριση για τη χρησιμοποίηση περιορισμένης αναλογίας ζωοτροφών συμβατικής καλλιέργειας όταν ο κτηνοτρόφος δεν είναι σε θέση να προμηθευτεί ζωοτροφές αποκλειστικώς βιολογικής προέλευσης.

Το μέγιστο ποσοστό συμβατικής ζωοτροφής που επιτρέπεται την ημέρα είναι 10 % για τα μηρυκαστικά και 20 % για τα άλλα ζώα πλην των μηρυκαστικών. Το ποσοστό αυτό υπολογίζεται ως ποσοστό ξηράς ύλης ζωοτροφής γεωργικής προέλευσης.»

26.3. Η δεύτερη περίπτωση, πρώτο εδάφιο αντικαθίσταται από:

«Οι απλές και σύνθετες ζωοτροφές πρέπει να πληρούν τους κανόνες των οδηγιών 77/101/ΕΟΚ (*) και 79/373/ΕΟΚ (**) του Συμβουλίου. Όσον αφορά την παρουσία ανεπιθύμητων ουσιών και απλών ή σύνθετων ζωοτροφών, οι ζωοτροφές υπάγονται στις διατάξεις της οδηγίας 74/63/ΕΟΚ. Οι απλές και σύνθετες ζωοτροφές δεν πρέπει να περιλαμβάνουν προϊόντα, συμπληρώματα τροφής ή άλλα συστατικά τα οποία περιέχουν γενετικώς τροποποιημένους οργανισμούς, μέρη ή προϊόντα αυτών.

(*) ΕΕ L 32 της 3.2.1977, σ. 1 7 όπως τροποποιήθηκε τελευταία από την οδηγία 90/654/ΕΟΚ (ΕΕ L 353 της 17.12.1990, σ. 48).

(**) ΕΕ L 86 της 6.4.1979, σ. 30 7 όπως τροποποιήθηκε τελευταία από την οδηγία 93/74/ΕΟΚ (ΕΕ L 237 της 22.9.1993, σ. 23).»

26.4. Η δεύτερη περίπτωση, τρίτο εδάφιο αντικαθίσταται από:

«Οι ανόργανες και οργανικές ουσίες που είναι απαραίτητες για τις επισιτιστικές ανάγκες των ζώων πρέπει κατά προτίμηση να προέρχονται από φυσικές πρώτες ύλες ή ζωοτροφές που περιέχουν φυσικά τις ουσίες αυτές. Το μέρος Δ του παραρτήματος ΙΙ απαριθμεί τα επιτρεπόμενα συμπληρώματα τροφής.»

26.5. Η δεύτερη περίπτωση, τέταρτο και πέμπτο εδάφιο αντικαθίστανται από:

«Εκτός από το γάλα και τα γαλακτοκομικά προϊόντα, από το παράρτημα II, μέρος Δ, κατά θεμελιώδη αρχή δεν επιτρέπεται η χρησιμοποίηση άλλων προϊόντων ζωικής προέλευσης στις ζωοτροφές.

Η χρησιμοποίηση οποιασδήποτε συνθετικής ουσίας για την προώθηση της ανάπτυξης ή της απόδοσης απαγορεύεται.»

26.6. Τρίτη περίπτωση, δεύτερο εδάφιο, αντικαθίσταται από:

«Τα επιτρεπόμενα συντηρητικά ενσίρωσης περιλαμβάνουν το θαλασσινό αλάτι, το ορυκτό αλάτι, τα λεγόμενα βιολογικά συντηρητικά όπως είναι οι ζύμες, τα βακτήρια γαλακτικής, οξικής, μυρμηκικής και προπιονικής ζύμωσης ή τα οξέα, τα ένζυμα, του ορού γάλακτος, τη ζάχαρη, τον πολτό σακαρότευτλου, τα άλευρα δημητριακών και τις μελάσες.»

26.7. Η τέταρτη περίπτωση διαγράφεται.

27. Παράρτημα, τμήμα 5, μέτρα προφύλαξης και κτηνιατρική φροντίδα, στο σημείο 2 του παρεμβαλλομένου μέρους ΙΙ (Ζώα και ζωικά προϊόντα) τροποποιείται ως εξής:

27.1. Η πρώτη και η δεύτερη παράγραφος αντικαθίσταται από:

«Η πρόληψη των ζωονόσων στη βιολογική κτηνοτροφία βασίζεται στις ακόλουθες αρχές: ζωοτεχνία που εξασφαλιζει ισχυρή αντίσταση στις ζωονόσους και πρόληψη των λοιμώξεων, χρήση ζωοτροφών υψηλής ποιότητας, κινητοποίηση των φυσικών δυνάμεων άμυνας με την κίνηση ή τη βόσκηση.»

27.2. Η τέταρτη παράγραφος αντικαθίσταται από:

«Η αγωγή που χρησιμοποιεί εκχυλίσματα φυτών και αιθέρια έλαια, ιχνοστοιχεία και προϊόντα που απαριθμούνται στο μέρος Δ του παραρτήματος ΙΙ, η φυτοθεραπεία και η χορήγηση ομοιοπαθητικών προϊόντων (φυτικών, ζωικών ή ανόργανων ουσιών) επιτρέπονται χωρίς κανένα περιορισμό.»

27.3. Η δέκατη και η ενδέκατη παράγραφος διαγράφονται.

27.4. Η δωδέκατη παράγραφος αντικαθίσταται από:

«Όσον αφορά το σύνολο της ζωικής παραγωγής, εάν ένα ζώο ή ομάδα ζώων υφίστανται περισσότερες από δύο θεραπευτικές αγωγές με αλλοπαθητικά προϊόντα, άλλα πριν του εμβολιασμού, και των αντιπαρασιτικών προϊόντων, που περιοριζονται σε δύο το χρόνο (εκτός από τα υποχρεωτικά προγράμματα εξάλειψης νόσων που θεσπίζονται από τα κράτη μέλη), σε ετήσιο κύκλο παραγωγής ή περιορίζονται σε μία αλλοπαθητική θεραπευτική αγωγή κατά τον κύκλο της ζωής τους, σε περίπτωση που αυτός ο τελευταίος είναι μικρότερος του έτους, τα ζωικά προϊόντα που λαμβάνονται από αυτά τα ζώα δεν επιτρέπεται να πωλούνται ως προϊόντα βιολογικής κτηνοτροφίας κατά το συγκεκριμένο έτος. Ωστόσο, στο τέλος των περιόδων μετατροπής που ορίζονται στο τμήμα 3, τα ζώα που έχουν υποβληθεί σε αγωγή μπορούν πάλι να θεωρηθούν ζώα βιολογικής κτηνοτροφίας, εφόσον συμφωνεί η αρχή ή οργανισμός ελέγχου.»

28. Παράρτημα, τμήμα 6, ενσταβλισμός των ζώων, περιοχές ελεύθερης βοσκής και εγκαταστάσεις αποθήκευσης ζωικών αποβλήτων και χυμού ενσίρωσης, στο σημείο 2, στο παρεμβαλλόμενο μέρος ΙΙ (Ζώα και ζωικά προϊόντα) τροποποιείται ως εξής:

28.1. Η δέκατη τέταρτη παράγραφος αντικαθίσταται από:

«Πάτωμα επενδυμένο με σανίδες από τοίχο σε τοίχο και συνολικά επενδυμένο με σανίδες πάτωμα απαγορεύεται. Τακτίρια που χρησιμοποιούνται για τα ζώα πρέπει να παρέχουν για κάθε ζώο καθαρών και ικανοποιητικών διαστάσεων χώρο ανάπαυσης. Γενικώς, η πυκνότητα του ζωικού πληθυσμού στα κτίρια πρέπει να εξαρτάται από τα είδη, τη φυλή, την ηλικία και το μέγεθος των ζώων. Πρέπει επίσης να λαμβάνει υπόψη τις ανάγκες συμπεριφοράς των ζώων, που εξαρτάται κυρίως από το μέγεθος της ομάδας και το φύλο των ζώων. Στόχος της άριστης πυκνότητας είναι να εξασφαλίσει την καλή μεταχείριση των ζώων παρέχοντάς τους επαρκή χώρο για να κοιμούνται, να τρώνε και να κινούνται.»

28.2. Η δέκατη έκτη παράγραφος αντικαθίσταται από:

«Όταν σταβλίζονται σε χοιροστάσιο χοίροι προς πάχυνση, ο ελάχιστος ελεύθερος χώρος για την ανάπαυση πρέπει να είναι τουλάχιστον 50 % μεγαλύτερος από τον οριζόμενο στο άρθρο 3 της οδηγίας 91/630/ΕΟΚ του Συμβουλίου για τους στοιχειώδεις κανόνες για την προστασία των χοίρων (*). Επιπλέον, τα ζώα πρέπει να έχουν πρόσβαση σε καλυμμένο χώρο κίνησης ισοδυνάμου μεγέθους. Απαγορεύονται τα πατώματα επενδεδυμένα με σανίδες σε όλο τους το μέγεθος και το δέσιμο των ζώων κατά τον ενσταβλισμό τους. Ο ενσταβλισμός πρέπει να παρέχει επαρκή ξηρά στρωμνή, να έχει πλήρη φυσικό αερισμό και φως και να παρέχει πρόσβαση σε εξωτερικούς χώρους που επιτρέπουν στα ζώα να ικανοποιούν τις φυσικές τους ανάγκες και τις ανάγκες για σκάψιμο και κίνηση.

(*) ΕΕ L 340 της 11.12.1991, σ. 33.»

28.3. Η δέκατη έβδομη παράγραφος αντικαθίσταται από:

«Καθόλη τη διάρκεια της ημέρας, όταν το επιτρέπει ο καιρός, τα πουλερικά πρέπει να έχουν πρόσβαση σε περιοχή καλυμμένη με χόρτο και ταΐστρες και ποτίστρες σε επαρκή αριθμό με προστατευτικό εξοπλισμό.»

28.4. Η 21η παράγραφος τρίτη περίπτωση αντικαθίσταται από το εξής:

«Η μέγιστη πυκνότητα του πληθυσμού δεν πρέπει να υπερβαίνει τις 2 500 όρνιθες ανά εκτάριο διαθέσιμης για τις όρνιθες έκταση ή μία όρνιθα αν 4 m².»

29. Στο παράρτημα, στο σημείο 2, στο κεφάλαιο ΙΙ (Ζώα και ζωικά προϊόντα) προστίθενται δύο νέα τμήματα 7 και 8 μετά το τμήμα που έχουν ως εξής:

«7. Ειδικές διατάξεις για τη μελισσοκομία

7.1. Γενικές αρχές

Η καταστροφή των μελισσών στις κυψέλες ως μέθοδος συνδεόμενη με τη συγκομιδή των προϊόντων της κυψέλης απαγορεύεται.

Ο ακρωτηριασμός, όπως είναι η κοπή της ουράς, η αφαίρεση των οδόντων, ο ευνουχισμός, η ακροτομία, η αποτομή του ράμφους και ο ακρωτηριασμός της άκρης των φτερών των βασιλισσών δεν πρέπει να διενεργούνται συστηματικά. Μερικές από τις ενέργειες αυτές, μπορεί, ωστόσο, να επιτραπούν από την αρχή ή τα όργανα ελέγχου για λόγους ασφαλείας ή εάν έχουν ως στόχο τη βελτίωση της υγείας ή της καλής μεταχείρισης των ζώων. Οι ακρωτηριασμοί αυτοί πρέπει να διενεργούνται από ειδικευμένο προσωπικό και να αποφεύγεται η ταλαιπωρία των ζώων.

7.2. Προέλευση

Τα μελισσοκομεία πρέπει να δημιουργούνται από τον πολλαπλασιασμό υφιστάμενων αποικιών ή με την απόκτηση σμηνών ή κυψελών από μελισσοκόμους που τηρούν τους κανόνες της βιολογικής μελισσοκομίας. Κατά παρέκκλιση, μπορούν να προέρχονται τα σμήνη απόσυμβατική μελισσοτροφία κατά τη μεταβατική περίοδο που λήγει στις 31 Δεκεμβρίου 2000, εφόσον διέλθουν περίοδο μετατροπής.

7.3. Περίοδοι μετατροπής

Τα προϊόντα της μελισσοκομίας μπορούν να πωλούνται μόνο ως προϊόντα βιολογικής εκτροφής εάν έχουν τηρηθεί, επί ένα χρόνο τουλάχιστον, οι όροι που αφορούν τη διατροφή, τη φροντίδα των μελισσών και τις κυψέλες. Το υλικό από το οποίο είναι κατασκευασμένες οι κυψέλες πρέπει να συμφωνεί με τους κανόνες που ορίζονται στο παρόν παράρτημα. Όταν λαμβάνονται σμήνη από συμβατικούς εκτροφείς, η περίοδος μετατροπής είναι επίσης ένας χρόνος.

7.4. Σίτηση

Κυψέλες πρέπει να τοποθετούνται μόνο σε περιοχές όπου υπάρχουν καλλιεργούμενα ή μη φυτά που συμφωνούν με τους κανόνες της βιολογικής παραγωγής, σύμφωνα με το άρθρο 6 και το παράρτημα Ι.

Τα κράτη μέλη πρέπει να προσδιορίοσουν τις περιφέρειας ή περιοχές στις οποίες είναι δυνατή η βιολογική μελισσοκομία. Θα πρέπει να παρέχεται στην αρχή ή τον οργανισμό ελέγχου χάρτης, σε ενδεδειγμένη κλίμακα, που απαριθμεί τη γεωγραφική θέση κυψελών όπως προβλέπεται στο παράρτημα III, σημείο 2.1 του κανονισμού (ΕΟΚ) αριθ. 2092/91. Όταν οι περιοχές αυτές ταυτοποιηθούν, ο μελισσοκόμος πρέπει να προσκομίζει στην αρχή ή τον οργανισμό ελέγχου δικαιολογητικά και εγγύηση, βάσει ενδεδειγμένων αναλύσεων κυρίως, ότι οι περιοχές στις οποίες έχουν πρόσβαση τα μελίσσια του πληρούν τις προαναφερόμενες προϋποθέσεις.

Η σίτηση των κυψελών επιτρέπεται όταν απαιτείται από τις κλιματολογικές συνθήκες η δημιουργία αποθεμάτων για το χειμώνα. Η σίτηση πρέπει να διενεργείται μεταξύ της τελευταίας συγκομιδής μελιού και της περιόδου χειμερίας νάρκης των μελισσών. Η σίτηση πραγματοποιείται συνήθως με βιολογικό μέλι, αλλά μπορεί να χρησιμοποιηθεί και σιρόπι ζάχαρης αρκεί να έχει παρασκευασθεί με προϊόντα που συμφωνούν με τους κανόνες της βιολογικής παραγωγής. Κατά παρέκκλιση, μπορεί να χρησιμοποιηθεί σιρόπι ζάχαρης και μέλι από συμβατικές μελισσοκομικές παραγωγές αλλά μόνο μέχρι τις 31 Δεκεμβρίου 2000.

7.5. Πρόληψη των νόσων και κτηνιατρική αγωγή

Η αλλοπαθητική αγωγή πρέπει να χορηγείται υπό την ευθύνη κτηνιάτρου, το είδος του προϊόντος να προσδιορίζεται σαφώς, μαζί με τη διάρκεια της αγωγής και τη συνιστώμενη περίοδο απόσυρσης πριν καταναλωθούν τα προϊόντα. Τα στοιχεία αυτά πρέπει να καταχωρίζονται στο μητρώο και να δηλώνονται στον οργανισμό ελέγχου. Τα ζώα τα οποία υφίστανται αγωγή πρέπει να είναι σαφώς ταυτοποιημένα, τομικά στην περίπτωση μεγάλων ζώων, ατομικά ή κατά παρτίδες στην περίπτωση των πουλερικών και των μικρών ζώων, και ανά κυψέλη στην περίπτωση των μελισσών.

Στη συγκεκριμένη περίπτωση της μελισσοκομίας, η υγεία των σμηνών πρέπει να διατηρείται με τη μείωση των παραγόντων που συμβάλουν στην ανάπτυξη των ασθενειών. Για το σκοπό αυτό πρέπει να εφαρμόζονται τα ακόλουθα μέτρα: πρέπει να επιλέγονται ανθεκτικές φυλές προσαρμοσμένες στις τοπικές συνθήκες 7 οι βασίλισσες πρέπει να ανανεώνονται τακτικά 7 ο εξοπλισμός πρέπει να καθαρίζεται και να απολυμαίνεται ανά τακτά χρονικά διαστήματα 7 το μολυσμένο υλικό πρέπει να καταστρέφεται 7 το κερί πρέπει να ανανεώνεται τακτικά 7 πρέπει να βρίσκονται στη διάθεση των κυψελών γύρη και μέλι σε επαρκείς ποσότητες.

Όταν καθίσταται αναγκαία η χρησιμοποίηση συνθετικών προϊόντων για την εξάλειψη ορισμένων μολυσματικών ασθενειών οι οποίες ενδέχεται να καταστρέψουν σμήνη, η αγωγή πρέπει να πραγματοποιείται σε όσο το δυνατόν μεγαλύτερη χρονική απόσταση από τις περιόδους ωοτοκίας της βασίλισσας και το μέλι συγκομίζεται κατά το δυνατόν. Εάν η αγωγή πρέπει να εφαρμόζεται κατά τη διάρκεια της περιόδου αυτής, τα σμήνη που υποβάλλονται σε αγωγή πρέπει να τοποθετούνται σε κυψέλες απομόνωσης. Συνεπώς, για αυτές τις κυψέλες θα ισχύσει η περίοδος μετατροπής του ενός έτους.

7.6. Κυψέλες και εξοπλισμοί

Οι κυψέλες πρέπει να είναι κατασκευασμένες από φυσικά υλικά που δεν παρουσιάζουν κίνδυνο μόλυνσης για το περιβάλλον ή για τα γεωργικά προϊόντα. Τα προστατευτικά προϊόντα που χρησιμοποιούνται πρέπει να είναι σύμφωνα με τους ίδιους όρους.

Τα πλαίσια και οι μελιττοθάλαμοι για τη συγκομιδή μπορούν να προστατεύονται μόνο, κυρίως έναντι των παρασίτων, με προϊόντα που απαριθμούνται στο μέρος Β του Παραρτήματος ΙΙ. Όλα τα συνθετικά χημικά προϊόντα απαγορεύονται.

Ο κηρός για νέα πλαίσια πρέπει να προέρχεται από μονάδες παραγωγής που συμφωνούν με τους κανόνες της βιολογικής μελισσοκομίας. Κατά παρέκκλιση, ιδιαίτερα στην περίπτωση νέων εγκαταστάσεων, μπορεί να επιτραπεί η χρήση κηρού συμβατικής μελισσοκομίας, από τον οργανισμό ή την αρχή ελέγχου, σε εξαιρετικές περιπτώσεις όπου δεν είναι διαθέσιμος στην αγορά κηρός βιολογικής παραγωγής.

8. Διατάξεις σχετικά με άλλα είδη ζώων

Πρέπει να αναπτυχθούν προδιαγραφές παραγωγής.»

30. Στο παράρτημα, σημείο 3, που αντικαθιστά το παράρτημα II, μέρος Γ (Λοιπά προϊόντα), γίνονται οι ακόλουθες τροποποιήσεις:

30.1. Στο σημείο Γ.1, «Ελαιούχοι, σπόροι, σιτηρά και κτηνοτροφικές καλλιέργειες», η πρώτη και η δεύτερη παράγραφος αντικαθίστανται από:

«Ξηρή μηδική, χόρτο και άχυρο σιτηρών.

Ψυχανθή, συμπεριλαμβανομένης της ρόβης (Ervum hervilia) (ολόκληρα, μη αλεσμένα, αλεσμένα, πλακούντες που λαμβάνονται με συμπίεση): λούπινα, σπέρματα σόγιας, μπιζέλια, λάθυρος (Lathyrus stivus), φούλια (Vicia faba).»

30.2. Στο τμήμα Γ.2 «Μεταποιημένα φυτικά προϊόντα», τα σημεία 3 και 4 αντικαθίσταται από:

«Πολτός τεύτλων, χαρουπιών, ελαιών και εσπεριδοειδών 7 υποπροϊόντα βυνοποίησης και ζυθοποιίας.»

30.3. Στο τμήμα Γ.4 «Διάφορα», προστίθεται μετά το δεύτερο σημείο (νέκταρ για τη μελισσοκομία) το εξής:

«Μελάσες, συνδετικό μέσο στις σύνθετες ζωοτροφές.

Άλλες ζωοτροφές, που επιτρέπονται από την αρμόδια αρχή το κράτος μέλος, για μεταβατική περίοδο που λήγει σε . . . [5 χρόνια από την έναρξη ισχύος του κανονισμού].»

31. Στο παράρτημα, σημείο 4, προστίθεται μέρος Δ, στο παράρτημα ΙΙ, μέρος Δ.2 «Διάφορα», η τρίτη και η έβδομη περίπτωση αντικαθίστανται από:

«- Άργιλοι.

- Φύκια.

- Ζύμες.

- Κέλυφος υδρόβιων ζώων και κόκκαλα σουπιάς.

- Ιχθυέλαιο και μουρουνέλαιο.

- Προϊόντα αυτολύσεως, υδρολύσεως και πρωτεολύσεως ιχθύων, μαλακίων ή οστρακοειδών που λαμβάνονται από δράση ενζύμων σε διαλυτή ή μη μορφή (αποκλειστικά για την παροχή στα νεαρά ζώα βιταμινών, ανόργανων ουσιών και πρωτεϊνών που χρειάζονται) εκχυλίσματα φυτικής πρωτεΐνης.

- Βασικά αμινοξέα για τα πουλερικά και τα νεαρά ζώα επιτρέπονται από τις εγκεκριμένες αρχές ή οργανισμούς ελέγχου.

- Συνθετικές βιταμίνες πανομοιότυπες με τις φυσικές για τα μονογαστρικά ζώα.

- Χλωριούχος χολίνη.

- Άλλα συμπληρώματα ζωοτροφών, που επιτρέπονται από την αρμόδια αρχή στο κράτος μέλος για μεταβατική περίοδο που λήγει στις . . . [5 χρόνια μετά την έναρξη ισχύος του κανονισμού]. »

32. Στο παράρτημα, σημείο 5, στο προστεθέν μέρος Ε το παράρτημα ΙΙ, γίνονται οι ακόλουθες τροποποιήσεις:

32.1. Ο τίτλος του τμήματος Ε1 αντικαθίσταται από:

«Προϊόντα που χρησιμοποιούνται στα κτήρια ενσταβλισμού των ζώων και τα συνδεόμενα με αυτά.»

32.2. Προστίθενται τα ακόλουθα προϊόντα στον κατάλογο του τμήματος Ε.1:

«- υπεροξείδιο του οξυγόνου ή οξυγονούχο ύδωρ:

- προϊόντα καθαρισμού για θηλές (αίθουσες άλμεξης) 7

- άλλα προϊόντα που επιτρέπονται από την αρμόδια αρχή στο κράτος μέλος για μεταβατική περίοδο που λήγει στις [5 χρόνια από την έναρξη ισχύος του κανονισμού].»

32.3. Στον κατάλογο του τμήματος Ε2 προστίθενται τα ακόλουθα προϊόντα.

- χλωρίνη

- καυστικό νάτριο ή καυστικό κάλιο

- φωσφορικό οξύ

- φορμαλδεΰδη

- άλλα προϊόντα που επιτρέπονται από την αρμόδια αρχή στο κράτος μέλος για μεταβατική περίοδο που λήγει στις [5 χρόνια από την έναρξη ισχύος του κανονισμού].

33. Το ακόλουθο σημείο 8α προστίθεται στο παράρτημα μετά το σημείο 8:

«8α. Το παράρτημα VI τροποποιείται ως εξής:

1. Τμήμα Α.4, "παρασκευάσματα μικροοργανισμών", αντικαθίσταται από το ακόλουθο κείμενο:

"Α.4. Παρασκευάσματα μικροοργανισμών: οποιοδήποτε παρασκεύασμα μικροοργανισμών το οποίο χρησιμοποιείται συνήθως στην επεξεργασία τροφίμων, εξαιρουμένων των γενετικώς τροποποιημένων οργανισμών κατά την έννοια του άρθρου 2 παράγραφος 2 της οδηγίας 90/220/ΕΟΚ."

2. Στο τμήμα Β οι διατάξεις οι σχετικές με τα παρασκευάσματα μικροοργανισμών και ενζύμων αντικαθίστανται από:

"Παρασκευάσματα μικροοργανισμών και ενζύμων: οποιοδήποτε παρασκεύασμα μικροοργανισμού και ενζύμου που χρησιμοποιείται συνήθως στην επεξεργασία τροφίμων, εξαιρουμένων των γενετικώς τροποποιημένων οργανισμών κατά την έννοια του άρθρου 2 παράγραφος 2 της οδηγίας 90/220/ΕΟΚ και των ενζύμων που προέρχονται από τέτοιους οργανισμούς."»

(1) ΕΕ C 293 της 5.10.1996, σ. 23.

(2) ΕΕ L 198 της 22.7.1991, σ. 36.